Janka Polanyi

Janka Maria Jolan Polanyi (født 1944) er en norsk tidligere kanalvert og tv-personlighet i NRK. 

Polanyi ble født i Ungarn og flyttet med familien til Rena i Østerdalen da hun var tre år. I 1965 ble hun ansatt som kanalvert, bedre kjent som «hallodame», i NRK Fjernsynet. Hun presenterte programmet for første gang 6. november 1965, og jobbet som kanalvert til 1972. 

Polanyi hadde også flere andre oppdrag i fjernsynet, blant annet var hun assistent i debattprogrammet Åpen Post, og hun ledet Melodi Grand Prix 1969. I tillegg måtte Polanyi kommentere deler av den internasjonale finalen samme år, da et strømbrudd på kontinentet gjorde at NRK mistet forbindelsen med kommentator Sverre Christophersen i Madrid.

I tiden etter NRK har Polanyi blant annet jobbet som daglig leder ved Tallmoen asylmottak på Rena. Der kan nevnes at hun hadde også en rolle i en av de norske husmorfilmene; Tipp topp. Husmorfilmen 1969.

 Referanser 

Kategori:Kanalverter i NRK
Kategori:Norske TV-programledere
Kategori:Programledere for NRK TV
Kategori:Programledere for Melodi Grand Prix
Kategori:Personer etter føde- eller oppvekststed i Ungarn
Kategori:Migranter til Norge
Kategori:Personer fra Åmot kommune